
СТАНОВИЩЕ
Комисията по вътрешния пазар и защита на потребителите приканва водещата комисия по бюджети да включи в предложението за резолюция, което ще приеме, следното:
1.	призовава бюджетът на Съюза за 2027 г. да допринесе за повишаване на конкурентоспособността и укрепване на функционирането на единния пазар, като същевременно насърчава и защитава интересите на европейските потребители чрез гарантиране на висок стандарт на защита, особено с оглед на новите предизвикателства, породени от онлайн средата; призовава за премахване на всички необосновани пречки, които възпрепятстват функционирането му; подчертава необходимостта от намаляване на необоснованата административна тежест за дружествата, особено за МСП, дружествата със средна пазарна капитализация, стартиращите и разрастващите се предприятия, както и от гарантиране на адекватно изпълнение, спазване и прилагане на съществуващото законодателство; подчертава необходимостта да се укрепи и повиши устойчивостта на единния пазар, както и на неговата достъпност за предприятията, с цел увеличаване на търговските потоци на ЕС, гарантиране на веригите на доставки и изграждане на вериги за създаване на стойност, като по този начин се допринася за икономическия растеж; подчертава, че единният пазар е съществен елемент за постигането на конкурентоспособна в световен мащаб икономика;
2.	подчертава, че многобройните предизвикателства, пред които е изправена Европа, изискват повече инвестиции и координация на европейско равнище, и призовава Комисията да предложи бюджет на Съюза за 2027 г., който отразява неотложния характер на тези предизвикателства и гарантира бъдещето на стратегическата автономност на Европа; подчертава, че продължаващото руско нашествие в Украйна, сложното положение в Близкия изток с неговия потенциал да причини смущения в световните търговски потоци и хибридните атаки срещу държавите членки, наред с другото, налагат необходимостта единният пазар да бъде устойчив и готов да се справи с извънредни ситуации, като гарантира веригите на доставки и достъпа до суровини от критично значение; призовава Европейската комисия да гарантира, че разпределените бюджетни средства смекчават последиците от войната в Украйна за държавите членки, по-специално за тези, които имат обща граница с Украйна;
3.	подчертава криза в областта на сигурността, пред която е изправен Съюзът след руското нашествие в Украйна, и изтъква повишените рискове за сигурността в настоящата геополитическа ситуация, особено за държавите членки, които са съседни на зони на конфликт; призовава Комисията да гарантира, че бюджетът на Съюза дава приоритет на инвестициите за развитие на икономиката, особено в областта на сигурността и отбраната, чрез насърчаване на иновациите, повишаване на производителността на европейска отбранителна технологична и индустриална база и увеличаване на инвестициите в тези области;
4.	припомня необходимостта от укрепване на устойчивостта и конкурентоспособността на икономиката на ЕС чрез амбициозни промишлени политики на ЕС, като същевременно се поддържат еднакви условия на конкуренция и правна сигурност на единния пазар и се намалява необоснованата регулаторна и административна тежест, за да се отключи пълният потенциал на трансграничната търговия, особено в областта на услугите; призовава за истински Фонд за конкурентоспособност, който да определи макроикономическите условия за увеличаване на инвестициите в нуждаещи се ключови сектори; подчертава, че новият Фонд за конкурентоспособност следва да допринесе допълнително за укрепването на единния пазар и неговата устойчивост, като същевременно осигури опростяване и гъвкавост на фондовете;
5. 	призовава Комисията да гарантира, че бюджетът на Съюза за 2027 г. дава приоритет на инвестициите в иновации и опростяване, като насърчава мерки, които правят единния пазар по-достъпен за стартиращите предприятия в областта на технологиите и иновациите и намаляват административната тежест, свързана с използването на средства от бюджета на Съюза; подчертава, че опростяването на бюджетните правила и процедури е от съществено значение, за да се насърчат предприятията да се възползват изцяло от предимствата на вътрешния пазар и да се разрастват в Европа;
6. 	подчертава необходимостта бюджетът за 2027 г. да подкрепи смекчаването на финансовото и административното въздействие на разпоредбите в областта на околната среда и климата върху вътрешния пазар, като се гарантира, че преходът е финансово достъпен за потребителите и не вреди на глобалната конкурентоспособност на европейската промишленост;
7.	подчертава спешната необходимост от разпределяне на повече бюджетни ресурси за укрепване на митническия съюз и повишаване на устойчивостта и ефективността на митническите органи и органите за надзор на пазара; подчертава, че тези ресурси са от съществено значение, за да се даде възможност за по-систематични проверки на продуктите и да се реагира ефективно на нарастващия приток на несъответстващи на изискванията, опасни и незаконни продукти, внасяни чрез платформи за електронна търговия извън ЕС, особено по отношение на индивидуални пратки, внасяни директно от потребителите; подчертава необходимостта от по-добро сътрудничество между митническите органи, по-широко използване на ИТ инструменти и финансиране за общи европейски способности, като например съоръжения за изпитване на продукти; подчертава, че наличието на подходящо финансирана и ефикасна митническа система и система за наблюдение е от ключово значение за гарантирането на строги еднакви условия на конкуренция, предотвратяването на нарушения на пазара, защитата на европейските потребители и борбата с незаконните дейности и нелоялната конкуренция;
8. 	призовава в бюджета за 2027 г. да се засили подкрепата за държавите членки в процеса на цифрова трансформация на публичния сектор, като се обърне специално внимание на административните процедури с въздействие върху предприятията и потребителите, като се създадат условия за безпрепятствен достъп до цифрови обществени услуги;



9.	подчертава необходимостта програмата „Единен пазар“ да финансира по подходящ начин подобряването на капацитета в областта на обществените поръчки, по-специално чрез намаляване на административната тежест; подчертава, че възлагащите органи следва да бъдат подкрепени за по-нататъшното развитие на уменията, за да се гарантира, че обществените поръчки обслужват обществения интерес чрез добросъвестно използване на парите на данъкоплатците, улесняване на достъпа на МСП, привеждане на процедурите в съответствие с най-добрите практики и осигуряване на по-ефективни, въздействащи и дългосрочни инвестиции;

[bookmark: FootprintPageAD]ПРИЛОЖЕНИЕ: ДЕКЛАРАЦИЯ ЗА ИЗТОЧНИЦИТЕ НА ИНФОРМАЦИЯ
<FootprintIntro>В съответствие с член 8 от приложение I към Правилника за дейността докладчикът по становище декларира, че в становището е включена информация по свързани с предмета на досието въпроси, която в хода на изготвяне на становището е била предоставена от следните представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:1], или от следните представители на публични органи на трети държави, включително техните дипломатически мисии и посолства:</FootprintIntro> [1:  Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

	1. Представители на интереси, попадащи в обхвата на Междуинституционалното споразумение за задължителен регистър за прозрачност

	Няма

	2. Представители на публични органи на трети държави, включително техните дипломатически мисии и посолства

	Няма


Списъкът по-горе е изготвен в рамките на изключителната отговорност на докладчика по становище.
Когато физически лица са идентифицирани в списъка по име, по функция или и по двете, докладчикът по становище декларира, че на съответните физически лица е представено Съобщение за защита на данните № 484 на Европейския парламент (https://www.europarl.europa.eu/data-protect/index.do), в което се определят приложимите условия за обработването на техните лични данни и правата, свързани с това обработване.

